Huomaathan, että suurin osa testipaketeista otetaan nykyään ilman paastoa. Tarkemmat tiedot löydät kunkin testipaketin tai tutkimuksen sivulta. Paastoa vaativan yksittäisen tutkimuksen tunnistat pienestä f-kirjaimesta tutkimuslyhenteessä.
Pyri nukkumaan, syömään, juomaan, liikkumaan ja työskentelemään normaaliin tapaan testiä edeltävinä päivinä. Pyri syömään samat ateriat samaan aikaan kokeita edeltävänä päivänä. Myös esimerkiksi voimakas stressi tai rankka urheilusuoritus edeltävänä tai samana päivänä voi muuttaa arvoja.